**RANGOS SUTARTIES SPECIALIOJI DALIS PA-2018-58**

|  |  |
| --- | --- |
| Vilnius | 2018 m. d. |

Sutarties šalys:

**užsakovas**

|  |  |
| --- | --- |
| **Pavadinimas** | AB „Vilniaus šilumos tinklai“ |
| **Buveinės adresas** | Jočionių g. 13, 02300 Vilnius |
| **Juridinio asmens kodas** | 124135580 |
| **PVM mokėtojo kodas** | LT241355811 |
| **Banko sąskaita** | LT537044060001219501 |
| **Atstovas ir atstovavimo pagrindas** |  |
| **Telefonas** | (8 5) 266 7359 |
| **El. pašto adresas** | info@chc.lt |

**RANGOVAS**

|  |  |
| --- | --- |
| **Pavadinimas** | UAB „Elektrėnų energetikos remontas“ |
| **Buveinės adresas** | Savanorių pr. 109, LT-44208 Kaunas |
| **Juridinio asmens kodas** | 302248093 |
| **PVM mokėtojo kodas** | LT100004451711 |
| **Banko sąskaita** | LT207044060007975175 |
| **Atstovas ir atstovavimo pagrindas** |  |
| **Telefonas** | +370 37 407 481 |
| **El. pašto adresas** | [eer@eer.lt](mailto:eer@eer.lt) |

1. **SUTARTIES OBJEKTAS (Sutarties BD 4 skyrius)**
   1. Rangovas įsipareigoja savo rizika ir savo medžiagomis, išskyrus Techninėje specifikacijoje numatytus atvejus, pagal Techninės specifikacijos reikalavimus, Sutartyje nurodytomis sąlygomis ir terminais atlikti **antžeminių vamzdynų ir metalo konstrukcijų remonto darbus** (toliau – Darbai) ir perduoti šių Darbų rezultatą Užsakovui, o Užsakovas įsipareigoja priimti atliktus Darbus ir sumokėti už juos Sutartyje nurodytomis sąlygomis ir tvarka*.*
2. **DARBŲ APIMTIS IR KAINA (Sutarties BD 5 skyrius)**
   1. Pagal šią Sutartį atliekamų Darbų apimtys nurodytos Techninėje specifikacijoje.
   2. Sutarties galiojimo laikotarpiu Užsakovas turi teisę koreguoti Darbų apimtis, neviršijant Sutartyje nurodytos bendros Darbų kainos.
   3. Už Darbus, kuriuos Rangovas be Užsakovo rašytinio sutikimo atlieka nukrypdamas nuo projekto, Užsakovas Rangovui neapmoka.
   4. Pradinė Sutarties kaina sudaro 1.815.000,00 EUR (*vieną milijoną aštuonis šimtus penkiolika tūkstančių eurų*), įskaitant PVM. Bendrą pradinę Sutarties kainą sudaro:
      1. Darbų kaina - 1.500.000,00 EUR (*vienas milijonas penki šimtai tūkstančių eurų*), neįskaitant PVM;
      2. Pridėtinės vertės mokestis (PVM) *21 %* - 315.000,00 EUR (*tris šimtai penkiolika tūkstančių eurų*) EUR.

2.6. Vadovaujantis Viešųjų pirkimų tarnybos direktoriaus patvirtinta kainodaros taisyklių nustatymo metodika, taikomas kainos apskaičiavimo būdas – fiksuotas įkainis su peržiūra. Atskiros kainos peržiūros taisyklės nenustatomos, nes sąmatos remonto darbams sudaromos ir Užsakovo tvirtinamos pagal užsakymo metu galiojančius, ,,Statybos resursų skaičiuojamųjų rinkos kainų“ kainininko (UAB ,,SISTELA“) įkainius, naudojant užsakymo metu galiojančius bendruosius ekonominius normatyvus ir pritaikius sutartyje numatytą nuolaidą / antkainį.

2.7. Užsakovas moka Rangovui už faktiškai atliktus Darbus pagal atskirus Užsakovo užsakymus.

1. **DARBŲ KOKYBĖ (Sutarties BD 6 skyrius)** 
   1. Rangovo atliekamų Darbų kokybė turi atitikti galiojančių normatyvinių statybos techninių ir normatyvinių statinio saugos ir paskirties bei aplinkosaugos dokumentų ir standartų reikalavimus, nustatytus teisės aktais šioje Sutartyje numatytiems Darbams atlikti, pridedamas Technines sąlygas ar kitus dokumentus, kurie numato kokybės reikalavimus Darbams, bei įprastai tokios rūšies Darbams keliamus reikalavimus.
   2. Rangovo specialistai visą Sutarties galiojimo terminą turi atitikti Pirkimo sąlygose nurodytą kvalifikaciją, t. y. turi turėti visus Pirkimo sąlygose nurodytus atestatus, sertifikatus ir pan., kurie yra būtini Darbams atlikti.
   3. Rangovas, vykdydamas šią Sutartį, turi vykdyti Darbus pagal Lietuvos Respublikoje galiojančius įstatymus, standartus, normas ir taisykles bei pagal vidines Užsakovo taisykles ir nuostatus, kurie sudaro Užsakovo reikalavimų dalį*,* naudojamų medžiagų – gamyklų reikalavimų bei kitų teisės aktų, reglamentuojančių vykdomų Darbų atlikimą, reikalavimų laikymąsi. Darbai atlikti nesilaikant šių reikalavimų, nepriimami.
   4. Defektai (trūkumai) nustatyti darbų priėmimo metu, atsiradę dėl Rangovo kaltės, turės būti pašalinti per 7 (septynias) darbo dienas.
   5. Už nustatytų trūkumų nepašalinimą per Sutarties SD 3.4 nustatytą terminą Rangovas moka 0,05 procento nuo nesuteiktų Darbų ir (ar) neįvykdytų kitų Rangovo įsipareigojimų vertės dydžio baudą už kiekvieną uždelstą dieną.
   6. Esant Užsakovo abejonėms dėl Darbų kokybės perdavimo – priėmimo metu, Užsakovas gali skirti nepriklausomą darbų kokybės ekspertizę. Jei ekspertizės metu nustatoma, kad Darbai atlikti nekokybiškai - ekspertizės išlaidas apmoka Rangovas, jei Darbai atlikti kokybiškai – Užsakovas. Šalys susitaria, kad tokios ekspertizės išvados joms bus privalomos.
2. **RANGOVO TEISĖ PASITELKTI TREČIUOSIUS ASMENIS (SUBRANGA), JUNGTINĖ VEIKLA (Sutarties BD 9 dalis)**
   1. Rangovas Sutarčiai vykdyti neturi teisės pasitelkti Subrangovų.
3. **DARBŲ ATLIKIMO TERMINAI, VIETA IR PRIĖMIMO TVARKA (Sutarties BD 10 skyrius)**
   1. Rangovas Darbus pradeda vykdyti Techninėje specifikacijoje nustatyta tvarka.
   2. Darbų atlikimo vieta nurodoma teikiant užsakymą pagal šią Sutartį.
   3. Rangovas turi užtikrinti nuoseklią Sutarties vykdymo eigą.
   4. Rangovas turi pateikti Užsakovui sąmatą derinimui per 3 (tris) darbo dienas po užsakymo darbams/paslaugoms gavimo dienos. Patikslintą sąmatą derinimui Rangovas pateikia užsakovui per 2 (dvi) darbo dienas po pirmos sąmatos gavimo.
   5. Už vėlavimą pateikti sąmatą 5.4. punkte nurodytais terminais Užsakovas gali pareikalauti Rangovą sumokėti 30 (trisdešimt) EUR baudą už kiekvieną uždelstą kalendorinę dieną. Bauda išskaičiuojama iš Rangovui mokamų sumų.
   6. Darbai priimami atlikus Darbus pagal atskirus Užsakovo užsakymus, pasirašomas faktiškai pagal užsakymą atliktų Darbų priėmimo – perdavimo aktas.
   7. Už vėlavimą atlikti Darbus per Darbų užsakymuose nustatytus terminus Rangovas moka 0,05 procentų, nuo pavėluotai atliktų Darbų vertės, dydžio baudą už kiekvieną uždelstą dieną.
4. **MOKĖJIMAI, PINIGINĖS PRIEVOLĖS IR SULAIKYMAI (Sutarties BD 12 skyrius)** 
   1. Užsakovas sumoka Rangovui už faktiškai kokybiškai atliktus darbus per 30 kalendorinių dienų nuo PVM sąskaitos faktūros ar kito tipo priklausančio išrašyti ir Užsakovui pateikti dokumento, atitinkančio PVM sąskaitos faktūros turinį ir tikslą (toliau – Sąskaita), gavimo dienos.
   2. Užsakovui per Sutarties BD 10.3 punkte nurodytą terminą pasirašius Darbų priėmimo – perdavimo aktą, Rangovas per 5 (penkias) darbo dienas pateikia Užsakovui Sąskaitą.
   3. Rangovas PVM sąskaitas faktūras pateikia naudodamasis elektronine paslauga „E. sąskaita“ (elektroninės paslaugos „E. sąskaita“ svetainė pasiekiama adresu [www.esaskaita.eu](http://www.esaskaita.eu)) Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų įstatymo (įsigaliojusio 2017 m. liepos 1 d.) nustatyta tvarka.
   4. Visi atsiskaitymai pagal šią Sutartį atliekami eurais.
   5. Užsakovas Rangovui nekompensuoja PVM sąskaitos faktūros teikimo mokesčio naudojantis elektronine paslauga „E. sąskaita“.
5. **SUTARTIES ĮSIGALIOJIMAS IR GALIOJIMAS (Sutarties BD 2.1 punktas)**
   1. Ši Sutartis įsigalioja nuo Sutarties pasirašymo dienos, bet ne anksčiau nei nuo 2018-11-15 ir galioja 36 (trisdešimt šešis) mėnesius.
6. **SPECIALIOSIOS SĄLYGOS**
   1. Rangovas ne vėliau kaip per 10 (dešimt) darbo dienų nuo šios Sutarties įsigaliojimo dienos turi pateikti Užsakovui 3 proc. bendros Sutarties kainos, nurodytos Sutarties SD 2.3. punkte, dydžio Sutarties įvykdymo užtikrinimą, galiojantį ne trumpiau negu galioja ši Sutartis ir atitinkantį Sutarties BD 16.3.2 – 16.3.3 punktuose išdėstytus reikalavimus.
   2. Garantinis laikas atliktiems remonto darbams suteikiamas 60 (šešiasdešimt) mėnesių, skaičiuojant nuo ,,Atliktų darbų priėmimo – perdavimo akto” pasirašymo dienos, o pateiktoms medžiagoms, atsarginėms dalims ir kt. gamyklos gamintojos nustatytas garantinis terminas.
   3. Rangovas atsakingas už visus jo atliktus montavimo, remonto darbus ir defektų pašalinimą garantinio laikotarpio metu.
   4. Baigus darbus Užsakovui turi būti pateikta dokumentacija:

8.4.1. Atliktų darbų priėmimo-perdavimo aktas;

8.4.2. Įvykdytų darbų apimtys;

8.4.3. Suvirinimo darbų dokumentacija;

8.4.4. Panaudotų medžiagų atitikties sertifikatai, kokybės pažymėjimai.

8.5. Dokumentaciją pateikti lietuvių kalba (išimtinais atvejais, suderinus su Užsakovu, dokumentacija gali būti pateikta kita kalba).

8.6. Rangovas privalo laikytis Lietuvos Respublikoje galiojančių darbų saugos, gaisrinės saugos taisyklių, aplinkosaugos ir kitų norminių teisės aktų, dirbant šilumos, elektros, dujų ir kituose įrenginiuose reikalavimų, taip pat Užsakovo lokalinių teisės aktų reikalavimų, su kuriais privalo susipažinti Rangovas, dirbdamas darbus pagal Rangos sutartį. Užsakovo pagrindiniai lokaliniai teisės aktai publikuojami <http://www.chc.lt/>. Rangovas privalo pasirašyti Susitarimą, kuriuo įsipareigoja iki darbų pradžios susipažinti su Užsakovo lokaliniais teisės aktais, o atlikdamas darbus vykdys juose išdėstytus reikalavimus.

1. **PRIEDAI**
   1. Prie Sutarties SD pridedami šie priedai:
      1. Priedas Nr. 1 – Kontaktiniai adresai pranešimams siųsti ir asmenys, atsakingi už sutarties vykdymą, 1 lapas;
      2. Priedas Nr. 2 - Pasiūlymas, 3 lapai;
      3. Priedas Nr. 3 - Užsakovo lokalinių teisės aktų, su kuriais privalo susipažinti Rangovas, dirbdamas pagal šią Sutartį, sąrašas, 1 lapas;
      4. Priedas Nr. 4 – Susitarimas Darbuotojų saugos ir sveikatos, gaisrinės saugos, aplinkosaugos klausimais, 2 lapai.
2. **ŠALIŲ PARAŠAI**

|  |  |
| --- | --- |
| **Užsakovo vardu:** | **Rangovo vardu:** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |  |

Priedas Nr. 1

**KONTAKTINIAI ADRESAI PRANEŠIMAMS SIŲSTI IR ASMENYS, ATSAKINGI UŽ SUTARTIES VYKDYMĄ**

1. **PRANEŠIMAI (Sutarties BD 19.6. punktas)**
   1. Užsakovo kontaktiniai adresai pranešimams siųsti: adresas – Jočionių g. 13, Vilnius, elektroninis paštas – [info@chc.lt](mailto:info@chc.lt)*.*
   2. Rangovo kontaktiniai adresai pranešimams siųsti: adresas - Savanorių pr. 109, LT-44208 Kaunas, el. p. : [eer@eer.lt](mailto:eer@eer.lt).
2. **KONTAKTINIAI ASMENYS (Sutarties BD 19.7. punktas)**
   1. Užsakovo atstovų, kurie bus atsakingi už šios Sutarties vykdymą, kontaktai:
   2. Rangovo atstovų, kurie bus atsakingi už šios Sutarties vykdymą, kontaktai:
   3. Už Sutarties viešinimą atsakingas pirkimų skyriaus vadybininkas.

|  |  |
| --- | --- |
| **Užsakovo vardu:** | **Rangovo vardu:** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |  |

Priedas Nr. 3

**Užsakovo lokalinių teisės aktų, su kuriais privalo susipažinti Rangovas,**

**dirbdamas pagal Sutartį Nr. \_\_\_\_\_\_\_\_\_\_\_\_\_\_\_\_\_\_\_ ,**

**sąrašas**

1. AB „Vilniaus šilumos tinklai“ Darbo tvarkos taisyklės;
2. AB „Vilniaus šilumos tinklai“ Rangos būdu vykdomų darbų tvarkos aprašas;
3. AB „Vilniaus šilumos tinklai“ Asmenų įėjimo - išėjimo, transporto įvažiavimo - išvažiavimo į Bendrovės teritoriją bei buvimo joje tvarkos aprašas;
4. AB „Vilniaus šilumos tinklai“ Darbų, atliekamų aukštyje tvarkos aprašas;
5. AB „Vilniaus šilumos tinklai“ „E-2, E-3, RK-8 kėlimo kranų naudojimo tvarkos aprašas“;
6. AB „Vilniaus šilumos tinklai“ Rangovų veikloje susidarančių atliekų tvarkymo taisyklės;
7. AB „Vilniaus šilumos tinklai“ Suvirinimo darbų vykdymo tvarkos AB „Vilniaus šilumos tinklai“ objektuose aprašas;
8. AB „Vilniaus šilumos tinklai“ darbuotojų neblaivumo (girtumo) ar apsvaigimo nustatymo ir nušalinimo nuo darbo tvarkos aprašas;
9. AB „Vilniaus šilumos tinklai“ Elektrinės E-2, elektrinės E-3 bei rajoninės katilinės RK-8 patalpose ir teritorijoje ugnies darbų atlikimo instrukcija.

|  |  |
| --- | --- |
| **Užsakovo vardu:** | **Rangovo vardu:** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |  |

Priedas Nr. 4

**SUSITARIMAS**

|  |  |
| --- | --- |
| Darbuotojų saugos ir sveikatos, gaisrinės saugos, aplinkosaugos klausimais | |
|  |  |

Šis susitarimas pasirašomas tarp **AB „Vilniaus šilumos tinklai“**, toliau vadinamo „Užsakovu“, atstovaujamo \_\_\_\_\_\_\_\_\_\_\_\_\_\_\_\_\_\_\_\_\_\_\_, veikiančio pagal \_\_\_\_\_\_\_\_\_\_\_\_\_\_\_\_\_\_\_, ir **\_\_\_\_\_\_\_\_\_\_\_\_\_\_\_\_**, toliau vadinama „Rangovu“, atstovaujamo \_\_\_\_\_\_\_\_\_\_\_\_\_\_\_\_\_, veikiančio pagal \_\_\_\_\_\_\_\_\_\_\_\_\_\_\_\_\_\_\_\_\_\_\_\_, dėl saugaus darbų atlikimo Užsakovo objektuose ir juo susitariama:

|  |
| --- |
| 1. UŽSAKOVAS: |
| 1.1. Ne vėliau kaip vieną dieną prieš darbų pradžią išleidžia potvarkį, leidžiantį Rangovo darbuotojams atlikti darbus pagal pasirašytą Rangos sutartį Nr. \_\_\_\_\_\_\_\_ (toliau - Rangos sutartis), vadovaujantis Rangovo pateiktu prašymu. |
| 1.2. Bendrovėje nustatyta tvarka instruktuoja Rangovo darbų vadovą (-us) ir darbų vykdytoją (-us) iki darbų pradžios.  1.3 Išrašo ir išduoda Rangovui **bendrą nurodymą** *(tik darbams šilumos įrenginiuose),* **nurodymą**, **leidimą ugnies darbams** (*jeigu bus atliekami šie darbai*), skirdamas darbo zoną, teritoriją *(šilumos įrenginiuose vadovaujantis Saugos taisyklėmis eksploatuojant šilumos įrenginius, elektros įrenginiuose – vadovaujantis Saugos eksploatuojant elektros įrenginius taisyklėmis ir Bendrovėje patvirtinta „Darbų elektros renginiuose organizavimo ir vykdymo tvarka“),* **nurodymą** statybos darbams *(Saugos ir sveikatos taisyklių statyboje DT 5-00 nustatyta tvarka),* išduoda **pavedimus** *(darbams šilumos įrenginiuose), išduoda* ***paskyrą*** *(darbams atliekamiems dujų ūkyje, vadovaujantis „Gamtinių dujų, suskystintų naftos dujų ir biodujų aplinkoje atliekamų darbų saugos taisyklėmis.).*  1.4 Paskiria atsakingą asmenį, kuris tikrina ir vizuoja Rangovo išrašytus nurodymus darbams elektros įrenginiuose. |
| 1.5 Ruošia darbo vietą ir leidžia dirbti pagal bendrus nurodymus, nurodymus ir pavedimus šilumos ar elektros įrenginiuose, išskyrus tuos atvejus kai pačiam Rangovui, Užsakovo tvarkomuoju dokumentu, suteiktos teisės elektros įrenginiuose ruošti darbo vietas ir leisti Rangovo darbuotojams dirbti.  1.6 Prileidžiant dirbti pagal nurodymą priduoda Rangovui pagal aktus remontuojamą ar rekonsktruojamą įrenginį ir darbo vietoje esamus priešgaisrinį inventorių, kėlimo mechanizmus, apšvietimo tinklus ir kitą įrangą. |
| 1.7 Baigus darbą priima pagal aktus iš Rangovo darbo vietoje esamus gaisrinį inventorių, kėlimo mechanizmus, apšvietimo tinklus ir kitą įrangą.  1.8 Turi teisę tikrinti Rangovų atliekamus darbus ir kaip Rangovas laikosi darbuotojų saugos ir sveikatos, gaisrinės saugos, aplinkosaugos, Užsakovo vidaus norminių teisės aktų reikalavimų. Pastebėjęs, kad Rangovo darbuotojai nevykdo darbų saugos taisyklių, gaisrinės saugos, aplinkosaugos taisyklių reikalavimų bei nustačius kitas aplinkybes, sudarančias grėsmę darbuotojų saugumui (pvz. jeigu Rangovo darbuotojas darbe neblaivus, apsvaigęs nuo narkotinių ar toksinių medžiagų; neturi tinkamai įforminto nurodymo, paskyros ar nepateikęs laiku prašymo darbų atlikimui ir kt.), Užsakovo turtui, darbai sustabdomi ir vienašališkai surašomas pažeidimo aktas. Nustačius šias aplinkybes pakartotinai - iš Rangovo darbuotojų atimamas leidimas įeiti į Užsakovo teritoriją. |
| 2. RANGOVAS: |
| 2.1. Privalo laikytis Lietuvos Respublikoje galiojančių darbų saugos, gaisrinės saugos taisyklių, aplinkosaugos ir kitų norminių teisės aktų, dirbant šilumos, elektros, dujų ir kituose įrenginiuose reikalavimų, taip pat Užsakovo lokalinių teisės aktų reikalavimų. Užsakovo pagrindiniai lokaliniai teisės aktai publikuojami <http://www.chc.lt/>. Užsakovo lokaliniai teisės aktai, su kuriais privalo susipažinti Rangovas, dirbdamas darbus pagal Rangos sutartį, nurodyti šio Susitarimo priede.  2.2 Pasirašydamas šį Susitarimą įsipareigoja, kad su Užsakovo lokaliniais teisės aktais susipažins iki darbų pradžios, o atlikdamas darbus vykdys juose išdėstytus reikalavimus. |
| 2.3. Ne vėliau kaip tris dienas prieš darbų pradžią pateikia Užsakovui prašymą dėl leidimo dirbti Užsakovo teritorijoje/šilumos/elektros įrenginiuose, kuriame nurodo darbų pavadinimą, darbų pradžios ir pabaigos datą, pateikia visų darbuotojų (darbų vadovų, darbų vykdytojų) sąrašą, nurodant darbuotojų (įskaitant subrangovus), taip pat kitų atsakingų asmenų (kranų darbo vadovų, krovinių kabinėtojų, turinčių teisę išduoti nurodymus statant ar ardant pastolius ir kt.) dirbsiančių šiame objekte - vardus, pavardes, pareigas, funkcijas, apsaugos nuo elektros kategorijas (darbui su elektros įrenginiais), kvalifikaciją, kuri būtina sutartyje numatytiems darbams atlikti ir kvalifikacinių pažymėjimų numerius bei jų galiojimo terminą, taip pat brigados narių sąrašą nurodant jų pareigas ir kvalifikaciją (darbams elektros įrenginiuose). Šis sąrašas turi būti pasirašytas Rangovo įmonės vadovo ir patvirtintas antspaudu. Už šių darbuotojų kvalifikaciją atsako Rangovas. Prašymas teikiamas Bendrovės departamento, kuriame vykdomi darbai, direktoriui. Rangovui nepateikus darbuotojų sąrašo ir Užsakovui nepatvirtinus potvarkiu leidimo atlikti darbus, Rangovo darbuotojams dirbti draudžiama. |
| 2.4 Sudaro ir suderina su Užsakovu įrengimų, darbo vietų, saugių perėjimų, krovininių srautų, rangovui išskirtos teritorijos, patalpos, remontinės įrangos, išdėstymo schemas prieš pradedant darbus. |
| 2.5. Užtikrina, kad darbų vadovas (ai) ir darbų vykdytojas (ai) prieš darbų pradžią išklausys Užsakovo instruktažą. |
| 2.6. Priima prieš darbų pradžią iš Užsakovo pagal aktus remontuojamą ar rekonstruojamą įrenginį ir darbo vietoje esamus gaisrinį inventorių, kėlimo mechanizmus, apšvietimo tinklus ir kitą įrangą. Atsako už priimtų laikinam naudojimui įrenginių techninę būklę ir saugų jų naudojimą. Užsakovas, reikalui esant gali pasinaudoti perduotu inventoriumi apie tai įspėjęs Rangovo darbų vykdytoją. |
| 2.7. Gauna iš Užsakovo darbui šilumos įrenginiuose bendrą nurodymą, nurodymą, leidimą ugnies darbams (jeigu bus atliekami šie darbai), darbų atlikimui, išduoda tarpinius nurodymus. Statybos darbams gauna aktą – leidimą, jeigu statybos darbai bus vykdomi šalia veikiančių šilumos/elektros įrenginių – gauna nurodymą. |
| 2.8. Saugiam darbui atlikti ruošia darbų vykdymo projektus, technologines korteles, technines sąlygas, bendrą darbų grafiką, bendras darbų saugos priemones. Darbų vykdymo projektai, kortelės, sąlygos pridedami prie nurodymų, paskyrų. Išduoda nurodymą pastolių statymui ar ardymui. Pastačius pastolius juos priima naudojimui. |
| 2.9. Rangovo darbų vadovas priėmęs iš Užsakovo leidžiančiojo darbo vietą, atsako už saugos bei sveikatos darbe priemonių tikslingumą ir pakankamumą, saugų darbų atlikimą, darbų priežiūrą. |
| 2.10. Išduoda nurodymą, pavedimą dirbti Užsakovo elektros įrenginiuose: |
| 2.10.1. Rangovo darbų vadovas, išrašęs nurodymą darbams elektros įrenginiuose, atsako už nurodyme išvardytų saugiam darbui numatytų priemonių įvykdymą, jų tikslingumą ir pakankamumą, o Užsakovo asmenys, ruošę darbo vietą, pagal nurodymus, už teisingą tų priemonių įvykdymą. |
| Rangovo darbų vykdytojas atsako už tai, kad jo darbuotojai pradėtų dirbti tik įvykdę visas nustatyta tvarka nurodytas priemones. Už darbų saugos norminių aktų reikalavimų vykdymą ir kontrolę darbo metu atsako Rangovas.  2.10.2 jeigu Rangovui, Užsakovo įgalioto asmens tvarkomuoju dokumentu, suteiktos teisės elektros įrenginiuose ruošti darbo vietas ir leisti darbuotojams dirbti, atsako už saugos priemonių tikslingumą, pakankamumą saugiam darbui atlikti, saugos priemonių įvykdymą ir jų laikymąsi. Apie darbų pradžią ir pabaigą informuoja padalinį, kuriam priklauso elektros įrenginiai. |
| 2.11. Instruktuoja savo darbuotojus. |
| 2.12. Vykdydamas darbus Rangovas užtikrina saugias ir sveikas darbo sąlygas savo darbuotojams jiems skirtoje darbo zonoje, pilnai atsako už darbų saugos, priešgaisrinės saugos ir aplinkosaugos norminių teisės aktų bei Užsakovo pateiktų lokalinių teisės aktų reikalavimų vykdymą. Užtikrina, kad nebūtų sugadinti remontuojami, rekonstruojami arba statomi, o taip pat ir šalia jų esantys įrenginiai ir statiniai, dėl Rangovo sukeltų pavojingų veiksnių poveikio. |
| 2.13. Baigus darbą priduoda Užsakovui pagal aktus suremontuotus įrenginius ir darbo vietoje esamus gaisrinį inventorių, kėlimo mechanizmus, apšvietimo tinklus ir kitą įrangą (6 priedas). |
| 2.14. Rangovas, atliekantis Rangos sutartyje numatytus darbus Užsakovo teritorijoje, o taip pat išskirtose patalpose, darbo vietose atlieka įvykusių nelaimingų atsitikimų tyrimą, dalyvaujant Užsakovo įgaliotam asmeniui, veda šių nelaimingų atsitikimų apskaitą ir registraciją. |

2.15. Rangovo darbuotojai dirbdami Užsakovo teritorijoje privalo dėvėti švarius bei tvarkingus darbo drabužius. Ant darbo drabužių turi būti įmonės pavadinimas. Darbuotojai privalo dėvėti asmenines apsaugines priemones viso darbo proceso metu, kai to reikalauja saugos darbe norminiai aktai.

3. Šis Susitarimas yra neatskiriama Rangos sutarties dalis ir galioja kol galioja Rangos sutartis.

|  |  |
| --- | --- |
| **Užsakovo vardu:** | **Rangovo vardu:** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |